ভোলা প্রেসক্লাবের সভাপতি হাবিব সম্পাদক অপু
ভোলায় উৎসবমুখর পরিবেশে শনিবার প্রেসক্লাবের নির্বাচন অনুষ্ঠিত হয়েছে। এতে সভাপতি পদে এম হাবিবুর রহমান, সম্পাদক পদে যুগান্তর প্রতিনিধি অমিতাভ অপু, সহসভাপতি পদে অ্যাডভোকেট কামাল উদ্দিন সুলতান নির্বাচিত হয়েছেন। 







এদিন শুধু সম্পাদক ও সহসভাপতি পদে নির্বাচন হয়। একক প্রার্থী হিসেবে সভাপতি এম. হাবিবুর রহমানসহ ৯টি পদে ৯ জন বিনা প্রতিদ্বন্দ্বিতায় নির্বাচিত হন। 




নির্বাচনে সম্পাদক পদে অমিতাভ অপু ও ইত্তেফাক প্রতিনিধি আহাদ চৌধুরী তুহীন প্রতিদ্বন্দ্বিতা করেন। অপর দিকে সহসভাপতি পদে কামাল উদ্দিন সুলতান ( ইন্ডিপেডেন্ট), মো. সুলাইমান (দৈনিক আলোচিত কন্ঠ) ও সাহাদাত হোসেন শাহীন (এসএ টিভি) প্রতিদন্দ্বিতা করেন। 
অন্য বিজয়ীরা হলেন, সহকারী সম্পাদক হোসাইন সাদী (বৈশাখী টিভি), অর্থ সম্পাদক এম. হেলাল উদ্দিন ( গাজি টিভি),  দপ্তর সম্পাদক মো. ছিদ্দিকুল্লাহ ( এটিএন বাংলা), ক্রীড়া সম্পাদক মো. কামরুল ইসলাম (৭১টিভি), সাংস্কৃতিক সম্পাদক মো. জসিম রানা (মোহনা টিভি), গ্রন্থাগার সম্পাদক মো. তৌয়বুর রহমান (বিটিভি), নির্বাহী সদস্য নাসির লিটন (সময়টিভি), নির্বাহী সদস্য জুন্নু রায়হান ( বাংলাদেশ প্রতিদিন )। 
অমিতাভ অপু তৃতীয়বারের মত সর্বাধিক ভোট পেয়ে নির্বাচিত হন। নির্বাচন পরিচালনার দায়িত্বে ছিলেন জেলা মুক্তিযোদ্ধা সংসদ কমান্ডার দোস্তমাহামুদ (চেয়ারম্যান), সংস্থার ডেপুটি কমান্ডার মো. সফিকুল ইসলাম (সদস্য), জজশিপের জিপি অ্যাডভোকেট নুরুল আমিন নুরন্নবী (সদস্য)।

ভোলায় উৎসবমুখর পরিবেশে শনিবার প্রেসক্লাবের নির্বাচন অনুষ্ঠিত হয়েছে। এতে সভাপতি পদে এম হাবিবুর রহমান, সম্পাদক পদে যুগান্তর প্রতিনিধি অমিতাভ অপু, সহসভাপতি পদে অ্যাডভোকেট কামাল উদ্দিন সুলতান নির্বাচিত হয়েছেন।